વિશ્વકપની વાત કરવામાં આવે તો ઇંગ્લેન્ડ અને દક્ષિણ આફ્રિકાનું કિસ્મત એક સરખું છે. દક્ષિણ આફ્રિકા અત્યારસુધીમાં એક પણ વિશ્વકપ જીતી શક્યું નથી, તો ઇંગ્લેન્ડ પણ જ્યારથી વિશ્વકપની શરૂઆત થઇ છે ત્યારથી લઇને અત્યારસુધી એકપણ વાર વિશ્વકપ ટાઇટલ પોતાના નામે કરી શક્યું નથી. જે પ્રકારે ભારત સામેની વનડે શ્રેણીમાં ઇંગ્લેન્ડનું પ્રદર્શન રહ્યું છે, તેને જોતા અનેક દિગ્ગજ ક્રિકેટર્સ પણ માની રહ્યાં છેકે આ વખતે ઇંગ્લેન્ડનું વિશ્વકપ જીતવાનું સ્વપ્ન પૂર્ણ નહીં થઇ શકે. જોકે ઇંગ્લેન્ડની ટીમને ઓછી આંકી શકાય નહીં, ઇંગ્લેન્ડ પાસે જો રૂટ, ઇયાન બેલ, એલેક્સ હેલ્સ, ઇઓન મોર્ગન, જોશ બટ્લર, હેરી ગુર્ની જેવા ખેલાડીઓ છે. જે બાજી પલટી શકે છે.